नीलकंठ भानु बने दुनिया के सबसे तेज़ 'ह्यूमन कैलकुलेटर'\nमहज़ 20 साल की उम्र में उन्होंने मेंटल कैलकुलेशन वर्ल्ड चैम्पियनशिप्स में भारत को पहला गोल्ड दिलाया है.

वो कहते हैं कि गणित "दिमाग का एक बड़ा खेल" है और वो "गणित के फोबिया को पूरी तरह मिटाना" चाहते हैं.

हैदराबाद के नीलकंठ भानु "हर वक़्त अंकों के बारे में सोचते रहते हैं" और अब वो दुनिया के सबसे तेज़ ह्यूमन कैलकुलेटर हैं.

वो मेंटल मैथ्स की तुलना स्प्रिंटिंग से करते हैं. वो कहते हैं कि तेज़ दौड़ने वालों पर कोई सवाल नहीं उठाता, लेकिन मेंटल मैथ्स को लेकर हमेशा सवाल उठते हैं. 

समाप्त

उन्होंने बीबीसी रेडियो 1 न्यूज़बीट से कहा, "यूसेन बोल्ट जब 9.8 सेकेंड में 100 मीटर की दौड़ पूरी कर लेते हैं तो हम उनकी तारीफ़ों के पुल बांधते हैं. लेकिन ये नहीं कहते कि कारों और विमानों की दुनिया में किसी के तेज़ भागने का क्या तुक है."

"ये लोगों को प्रेरित करता है कि आपका शरीर कुछ अकल्पनीय कर सकता है - और कैलकुलेशन और गणित के मामले में भी यही होता है."

लॉकडाउन के वक़्त भानु ने ग्रामीण भारत के लोगों को गणित से जुड़ने में मदद की

'ये आपके दिमाग को व्यस्त रखता है'

आपको लग रहा होगा वो पैदाइशी मैथ्स जीनियस हैं, लेकिन भानु के मामले में ऐसा नहीं है. 

गणित के साथ उनके इस सफ़र की शुरुआत पांच साल की उम्र में हुई. तब उनके साथ एक दुर्घटना हो गई थी. उनके सिर में चोट लगी और वो एक साल के लिए बिस्तर पर रहे. 

"मेरे माता-पिता को कहा गया था कि मेरे देखने-सुनने-समझने की क्षमता पर असर पड़ सकता है." 

"तब मैंने अपने दिमाग को व्यस्त रखने के लिए मेंटल मैथ्स कैलकुलेशन करना शुरू किया."

वो कहते हैं कि भारत के मध्य-वर्गीय परिवार से आने वाला शख़्स आम तौर पर सोचता है कि वो एक अच्छी जॉब लेकर सेटल हो जाए या अपना कारोबार शुरू कर ले. और गणित जैसे आला क्षेत्र में जाने के बारे में वो कम ही सोचता है.   

लेकिन अंकों की तरफ उनका रुझान ही था, जिसकी वजह से भानु ने गणित में डिग्री लेने का सोचा और उनकी डिग्री पूरी भी होने वाली है.  

'दिमाग का बड़ा खेल'

बड़े स्तर के अन्य प्रतियोगियों की तरह की भानु भी अपनी तैयारी को कामयाबी की वजह बताते हैं. 

वो कहते हैं कि ये इतना आसान नहीं है कि आप एक टेबल पर बैठे हैं और पढ़ रहे हैं. बल्कि ये "दिमाग का एक बड़ा खेल है."

"मैंने ना सिर्फ ख़ुद को एक तेज़ गणितज्ञ के तौर पर बल्कि एक तेज़ सोचने वाले व्यक्ति के तौर पर भी तैयार किया...\n\ntl;डॉ:
आप कह सकते हैं कि गणित में नीलकंठ भानु प्रकाश उतने ही तेज़ हैं जितने रनिंग में यूसेन बोल्ट.